# name
Macià Pellicer, mestre dels molins de regolf "fabricats a la part de Xerta"

# metadata.dc.description.abstract[].value
En un treball publicat l’any 2010 vaig donar a conèixer una sèrie de documents cinccentistes sobre la construcció de les sèquies i els molins de l’assut de Xerta-Tivenys. A partir d’aquestes notícies històriques vaig plantejar la possibilitat que un mestre anomenat Macià Pellicer fos el constructor del molí de regolf que  encara  es  conserva  al  marge  dret  de  l’Ebre.  Malgrat  que  l’autoria  de  l’edifici  havia  estat  adjudicada  al  picapedrer  de  Cretes  Domingo  Vilabona,  algunes  petites  i  esparses  referències  provinents  de  llibre  de  rúbriques  de  la  ciutat  permetien  presentar  aquesta  hipòtesi  que  ara  confirma  –bé  que  indirectament–  un  altre  document.2  Precisament  l’objectiu  únic  d’aquesta  nota és l’edició d’un memorial del 1579 sobre la conservació dels molins de l’assut, text en què Macià Pellicer és citat sense cap dubte com a “mestre dels molins de regolf per aquell fets y fabricats per la present çiutat de Tortosa en lo açut, a la part de Xerta”.

# metadata.dc.rights[].value
cc-by-nc-nd (c)  Vidal Franquet, Jacobo, 2013

# metadata.dc.source[].value
Articles publicats en revistes (Història de l'Art)

# metadata.dc.title[].value
Macià Pellicer, mestre dels molins de regolf "fabricats a la part de Xerta"